Kurt Wulff

Kurt Wulff (født 1881, død 1939) var en dansk lingvist og orientalist. Han var dosent i østasiatiske språk ved Københavns Universitet 1928-39. 

Han begynte som klassisk filolog og virket som det i flere år. Men Vilhelm Thomsens sentralasiatiske arbeider og de av Wilhelm Schmidt (1868–1954) og August Conrady fremsatte austriske og austrisk-indokinesiske slektskapsteorier vakte hans interesse for Østasias språk, noe han utbygget under et forskningsopphold i Kina og Malaysia 1922-24. 

Hovedverker er disputasen Den oldjavanske Wirâṭaparwa og dens Sanskritoriginal (1916), Chinesisch und Tai (1934) og Über das Verhältnis des malayo-polynesischen zum indochinesischen (1942). 

Wulffs tese om urslektskap mellom kinesisk, tai og malayisk er ikke bevist, men hans vitenskabelige oppdagelser har vært banebrytende for forståelsen av forholdet mellom særlig tai og kinesisk.

Referanser 

Danske lingvister
Danske sinologer
Orientalister
Fødsler i 1881
Dødsfall i 1939